ΚΑΝΟΝΙΣΜΟΣ (ΕΚ) αριθ. 2095/98 ΤΗΣ ΕΠΙΤΡΟΠΗΣ της 30ής Σεπτεμβρίου 1998 για τον καθορισμό, για την περίοδο εμπορίας 1997/98 της εκτιμώμενης παραγωγής ελαιολάδου καθώς και του ποσού της μοναδιαίας ενισχύσεως στην παραγωγή που μπορεί να προκαταβληθεί

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί θεσπίσεως κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1638/98 (2),

τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για θέσπιση γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις των παραγωγών (3), όπως τροποποιήθηκε τελευταία από τον κανονισμό (ΕΚ) αριθ. 1639/98 (4), και ιδίως το άρθρο 17α παράγραφος 2,

Εκτιμώντας:

ότι το άρθρο 5 του κανονισμού αριθ. 136/66/ΕΟΚ προβλέπει ότι η μοναδιαία ενίσχυση στην παραγωγή πρέπει να μειωθεί όταν η πραγματική παραγωγή μιας συγκεκριμένης περιόδου ξεπερνά τη μέγιστη εγγυημένη ποσότητα που καθορίζεται γι' αυτή την ίδια περίοδο 7 ότι, εντούτοις, οι παραγωγοί των οποίων η μέση παραγωγή δεν φθάνει τα 500 χιλιόγραμμα ελαιολάδου ανά περίοδο δεν θίγονται από μια τέτοια μείωση 7

ότι το άρθρο 17α του κανονισμού (ΕΟΚ) αριθ. 2261/84 προβλέπει ότι, για να καθοριστεί το μοναδιαίο ποσό της ενισχύσεως στην παραγωγή ελαιολάδου που μπορεί να προκαταβληθεί, θα πρέπει να καθοριστεί η εκτιμώμενη παραγωγή σχετικά με τη συγκεκριμένη περίοδο 7 ότι το ποσό αυτό θα πρέπει να καθοριστεί σε τέτοιο επίπεδο ώστε να αποφευχθεί κάθε αδικαιολόγητη πληρωμή στους ελαιοκαλλιεργητές 7

ότι, για να καταρτιστεί η εκτιμώμενη παραγωγή, τα κράτη μέλη πρέπει να ανακοινώσουν στην Επιτροπή τα στοιχεία σχετικά με τις προβλέψεις παραγωγής ελαιολάδου για κάθε περίοδο 7 ότι η Επιτροπή μπορεί να προσφύγει και σε άλλες πηγές πληροφοριών 7

ότι θα πρέπει να ληφθεί υπόψη, για τον καθορισμό του ποσού της προκαταβολής, το ποσό της κρατήσεως για την κατάρτιση του ελαιοκομικού κτηματολογίου που προβλέπεται από τον κανονισμό (ΕΟΚ) αριθ. 2159/92 του Συμβουλίου (5), και το ποσό της κρατήσεως για ενέργειες ποιοτικής βελτιώσεως που προβλέπονται από τον κανονισμό (ΕΚ) αριθ. 1414/97 του Συμβουλίου (6) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας ελαιολάδου 1997/98, η εκτιμούμενη παραγωγή είναι ίση με 2 290 600 τόνους και το ποσό της μοναδιαίας ενίσχυσης στην παραγωγή που μπορεί να προκαταβληθεί, ισούται με 72,53 Ecu ανά 100 χιλιόγραμμα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Σεπτεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 172 της 30. 9. 1966, σ. 3025/66.

(2) ΕΕ L 210 της 28. 7. 1998, σ. 32.

(3) ΕΕ L 208 της 3. 8. 1984, σ. 3.

(4) ΕΕ L 210 της 28. 7. 1998, σ. 38.

(5) ΕΕ L 217 της 31. 7. 1992, σ. 8.

(6) ΕΕ L 196 της 24. 7. 1997, σ. 4.